T-72

T-72 on entisessä Neuvostoliitossa ja muissa Varsovan liiton maissa valmistettu taistelupanssarivaunu. T-72 suunniteltiin pienemmän teknisen riskin vaihtoehdoksi Neuvostoliiton sen hetken edistyneimmälle, mutta kalliille ja monimutkaiselle T-64-panssarivaunulle. Sen tuotanto alkoi vuonna 1971. T-72:n pohjalta on myöhemmin kehitetty myös sen seuraaja T-90. T-72 on edelleen useiden maiden armeijoiden käytössä, vaikkakin sen käyttöikä alkaa lähennellä loppuaan.

T-72:sta on useita malleja. Neuvostoliiton omaan käyttöön valmistettiin malleja T-72, T-72A ja T-72B. Neuvostoliiton vientimallit T-72M ja T-72M1 olivat heikommin panssaroituja ja varusteltuja versioita T-72- ja T-72A-malleista. Useimmissa malleissa ei ole laseretäisyysmittaria, pimeänäköjärjestelmänä on yksinkertainen infrapunavalaisin. T-72B-malli lisäsi vaunuun myös tykin putken kautta ammuttavan AT-11 Svir -panssaritorjuntaohjuksen, joka korvasi tykin heikompaa tarkkuutta pitkillä etäisyyksillä. T-72B -mallia vastaava vientiversio on T-72S.

Kehittely
T-72:n kehitti Uralvagonzavod vaihtoehdoksi monimutkaiselle ja kalliille T-64-panssarivaunulle. T-72:n ottamista palveluun vuonna 1973 edelsi sarja useita T-62:n pohjalle rakennettuja malleja. Ensimmäinen varsinainen T-72-prototyyppi valmistui vuonna 1970 ja siitä käytettiin nimitystä Objekt 172. Vaunu hyväksyttiin palvelukseen vuonna 1973 ja sen sarjatuotanto alkoi vuonna 1974. Kokonaisuudessaan se ei tullut käyttöön kuin vasta vuonna 1975. Julkisuudessa vaunu oli ensimmäisen kerran Ranskan silloisen puolustusministerin Yvon Bourgesin vieraillessa Venäjällä vuonna lokakuussa 1977. Saman vuoden marraskuussa vaunu otti osaa voitonpäivän paraatiin Punaisella torilla. Sittemmin alkuperäisestä vaunusta on kehitelty useita eri versioita useissa eri maissa ja niitä on tuotettu yhteensä arviolta 20 000.

Käyttö Suomessa

T-72M1-vaunut olivat pitkään Suomen kahden sodanajan panssariprikaatin iskuportaan selkäranka; panssariprikaatiin kuului kuusi panssarivaunukomppaniaa. Suuri osa vaunuista oli hankittu käytettynä 1990-luvulla Itä-Saksan jäämistöstä. Nyt T-72-kalusto on poistunut Suomen puolustusvoimien käytöstä. Vaunuja myytiin ja myymättä jääneet romutettiin Jyväskylän Seppälänkankaan teollisuusalueella loppuvuodesta 2006 alkaen. 2007 puolustusvoimat päätti romuttaa 240 taistelupanssarivaunua, 220 kuljetus- tai rynnäkköpanssarivaunua ja yli 200 kenttätykkiä. Osa romutetuista ajoneuvoista oli T-72:ia ja tykeistä 152 mm:n haupitseja. Eversti Markku Lainevirran mukaan vanhan kaluston pitäminen pitkään myyntikunnossa olisi ylittänyt niiden myyntiarvon.

Loppukesästä 2007 T-72-kalustolta ylijääneet varaosavarastot myytiin Patria Weapons Systemsin kautta Tšekkiin. Ostajana oli Dako Cz ja kauppahintana 4,1 miljoonaa euroa, sisältäen 430 000 varaosanimikettä.

T-72:n eri versioita

Asad Babil, Irakissa valmistettu versio T-72M1 -vaunusta.

M-84

PT-91, puolalainen päivitys T-72M1 -vaunuun.

T-72M1/M2, ZTS Martinin ja ZTS Dubnican päivityksiä T-72M1 -vaunuun.

T-72CZ, tšekkiläinen päivitys T-72M1 -vaunuun.

T-72, vuonna 1973 käyttöön tullut ensimmäinen malli.
T-72K, vuonna 1973 käyttöön tullut johtovaunu, lisänä yhteydenpitovälineistöä muun muassa ammusten määrän kustannuksella.
T-72A, vuonna 1979 käyttöön tullut paranneltu versio, uudistuksina muun muassa laseretäisyysmittari.
T-72AK, vuonna 1975 käyttöön tullut johtovaunu T-72A:n pohjalta.
T-72M, vaunun vientiversio, eroja tavalliseen panssaroinnissa ja ammusten määrässä.
T-72M1, vuonna 1980 käyttöön tullut modernisoitu versio nT-72M -vaunusta.
T-72AV, vuonna 1985 käyttöön tullut versio reaktiivipanssaroinnein.
T-72B, vuonna 1985 käyttöön tullut versio, muun muassa paranneltu panssarointi tykkitornissa ja reaktiivipanssarointi.
T-72B-1989
T-72BK, vuonna 1985 käyttöön tullut johtovaunu T-72B:n pohjalta.
T-72B1, vuonna 1985 käyttöön tullut versio Kontakt-reaktiivipanssaroinnilla. Ei sovellu panssarintorjuntaohjusten laukaisuun muiden versioiden tapaan.
T-72B3
T-72B3M
T-72S, vuonna 1987 käyttöön tullut T-72B -vaunun vientiversio. 
T-72S1, vuonna 1987 käyttöön tullut T-72B1 -vaunun vientiversio. 
T-72BM, vuonna 1992 käyttöön tullut versio. Toisen sukupolven reaktiivipanssarointi ja SV-84 -dieselmoottori.
T-72BU, alkuperäinen nimitys T-90 -vaunulle.

T-72AG, Ukrainalainen päivitetty versio, ei tuotannossa.
T-72-120, T-72 -vaunu Nato-standardien mukaisella 120 mm panssarivaunukanuunalla. 5 prototyyppiä.
T-72AMC

Sodat 

T-72 vaunua on käytetty seuraavissa sodissa:

, : Irakin-Iranin sota (1980–1988)
: Libanonin sota (1982)
: Persianlahden sota (1991), Irakin sota (2003)
: ensimmäinen Tšetšenian sota (1994–1997) ja toinen Tšetšenian sota (1999–2002)
: Georgian sota (2008)
: Syyrian sisällissota (2011-)
: Itä-Ukrainan sota (2014-)
: Venäjän hyökkäys Ukrainaan 2022

Venäläisjoukkojen T-72 -panssarivaunujen tappiot hyökkäyksessä Ukrainaan 2022 
Hyökkäyssodassa Ukrainaan 2022 ukrainalaisjoukot ovat tuhonneet, vaurioittaneet tai ottaneet haltuunsa suuren määrän erityyppisiä venäläisjoukkojen T-72 -panssarivaunuja. Oryx-sivuston dokumentoimien aineistojen mukaan T-72 panssarivaunut olivat eniten tuhottu panssarivaunutyyppiluokka heinäkuun puoliväliin 2022 mennessä. Tällöin Ukrainan joukot olivat varmistetusti tuhonneet, vaurioittaneet tai ottaneet haltuunsa ainakin 485 hyökkkäävien venäläisjoukkojen jonkin T-72 mallin panssarivaunua; sivusto kirjasi varmentaneensa tässä vaiheessa kaikkiaan 876 tuhottua, vaurioitettua tai haltuunotettua panssarivaunua. Oryx-sivuston varmistama tuhottujen, vaurioitettujen tai haltuunotettujen panssarivaunujen määrä edusti runsasta puolta Ukrainan asevoimien ilmoittamasta hyökkääjältä tuhotun panssarivaunujen lukumäärästä (1 677 panssarivaunua 16. heinäkuuta 2022 mennessä).

Etelä-Sudanin asekaupat
Somalialaiset merirosvot kaappasivat 2008 Somalian rannikolla liikkuneen ukrainalaisen aluksen, jonka lastina oli 33 kpl T-72-panssarivaunuja. Myöhemmin Kenia ilmoitti, että taistelupanssarivaunut olisivat olleet menossa sen puolustuslaitokselle, kun taas toisten lähteiden mukaan ne olisi tarkoitettu Etelä-Sudanin hallitukselle.

Katso myös
 Uralvagonzavod

Lähteet

Viitteet

Lähteet joihin ei viitata
Panssarivarikolta romuksi kaikkiaan 280 vaunua 
Puolustusvoimilla meneillään mittava kaluston poisto

Aiheesta muualla
Army Guide

Neuvostoliittolaiset taistelupanssarivaunut
Suomen puolustusvoimien kalusto
Venäjän maavoimat
Seulonnan keskeiset artikkelit